AksaraLLM/aksara-bahasa-daerah-v1 huggingface dataset:
Linkin Park nyaéta grup musik anu aliranna nu metal asal Aguora Hills, Kalifornia], Amerika Serikat anu dibentuk taun  1996. Saacan dingaranan Linkin Park, ieu grup musik dingaranan Xero jeung Hybrid Theory. Ngaran Linkin Park sorangan dicokot tina ngaran hiji taman di Los Angeles, Lincoln Park anu diplésétkeun jadi Linkin Park. Personil Linkin Park di antarana: Chester Bennington (vokal), Rob Bourdon (drum), Brad Delson (gitar), Dave 'Phoenix' Farrell (gitar bass), Joseph Hahn (turntable, sampling), Mike Shinoda (backing vocal, sampling).

Linkin Park nuju dina masa hiatus saatos vokalis utama Linkin Park, Chester Bennington, tilar dunya di taun 2017.

Karir

Sajarah Kabentukna Linkin Park
Mike Shinoda papanggih jeung Brad Delson nalika masih sakola, terus maranéhna nyieun grup musik anyar anu dingaranan Xero, teu lila Rob Bourdon ngilu asup jadi personil Xero salaku drummer. Nalika kuliah, Brad panggih jeung Dave, seden gkeun Mike panggih jeung Hoe Hahn, Dave jeung Joe ahirna asup ka Xero. Awalna Mike saparakanca ngarékrut Mark Wakefield salaku vokalis, tapi digantikeun ku Chester Bennington. Ngaran Xero dirobah jadi Hybrid Theory. Dav Farrel pernah kaluar ti grup, tapi asup deui. Ngaran Hybrid Théory diganti sabab sarua jeung ngaran grup musik asal Wales.

Diskografi Album
Linkin Park ngarilis album munggaran, Hybrid Theory di taun 2000 anu suksés kajual jutaan kopi di Sakuliah dunya. Album ieu kasohor ku sababaraha lagu anu janten hits, nyaéta Crawling jeung In the End. Tanggal 25 Maret 2003, Linkin Park ngarilis album kaduana anu dijudulan Meteora. Ieu album ogé suksés kajua; kurang leuwih 11 juta kopi. Taun 2007, Linkin Park ngarilis album Minutes to Midnight, diteruskeun ku album A Thousand Suns taun 2010 kamari.

Album kalima Linkin Park, Living Things, dirilis di taun 2012. Album ieu digarap dina eksperimentasi Linkin Park dina musik elektronik ogé gaya musik Linkin Park sateuacanna, anu fokus dina genre nu metal. 

Salajengna, di taun 2014, The Hunting Party dirilis ka publik. Album ieu mangrupi ogé kolaborasi ti sababaraha musisi, sapertos Page Hamilton (ti Helmet), Tom Morello (ti Rage Against the Machine), rapper Rakim, jeung Daron Malakian (ti System of a Down) . Album ieu ngagaduhan gaya musik anu mirip jeung album kahiji Linkin Park, Hybrid Theory, anu fokus dina rap ogé musik nu metal.

Album terahir Linkin Park, One More Light, dirilis dina taun 2017. Album ieu mangrupi album terahir Linkin Park, sateuacan vokalis utamana, Chester Bennington, tilar dunya di taun 2017.

Diskografi 

 Hybrid Theory (2000)
 Meteora (2003)
 Minutes to Midnight (2007)
 A Thousand Suns (2010)
 Living Things (2012)
 The Hunting Party (2014)
 One More Light (2017)

Référénsi

Grup musik
Grup musik ti Amerika Serikat
Abu Bakar atawa nu katélah Abu Bakar ash-Shiddiq (573 - 634 M, jadi khalifah 632 - 634 M) nyaéta khalifah kahiji sabada Nabi Muhammad maot. anjeunna ogé salah saurang anu terkenal di kota Mekkah jeung di suku Quraisy. Sabada lebet ka Islam, ngaranna di ganti ku Nabi Muhammad jadi Abu Bakar. Anjeunna dibéré gelar Ash-Shiddiq nu hartina nu di percaya sabada anjeunna jadi jelma nu kahiji ngaku peristiwa Isr'a Mi'raj.

Biografi 
Abu Bakar As Siddiq nyaéta bapa tina Aisyah istri Nabi Muhammad SAW. Ngaran Aslina nyaéta Abdul Ka’bah (hartina "hamba Ka’bah"), anu tuluy diganti ku Rasulullah Saw jadi Abdullah (hartina "hamba Allah"). Abu Bakar As Siddiq atawa Abdullah bin Abi Quhafah (Usman) bin Amir bin Amru bin Ka’ab bin Sa’ad bin Taim bin Murrah bin Ka’ab bin Lu’ai bin Ghalib bin Fihr al-Quraisy at-Taimi. Panggih nasabna jeung Nabi saw akina Murrah bin Ka’ab bin Lu’ai, jeung indungna, Ummul-Khair, anu ngaran sebenerna Salma binti Sakhr bin Amir bin Ka’ab bin Sa’ad bin Taim. Nabi Muhammad Saw juga memberinya gelar As Siddiq nu ahirna dikenal Abu Bakar as-Siddiq.

Rujukan 

Khulafaur Rasyidin
Tokoh Al-Qur'an
[[Gambar:DashboardConfessional 2006 cropped.JPG|thumb|300px|Konsér Dashboard Confessional di Carling Festival, 2006]]
Dashboard Confessional nyaéta grup musik emo asal Amerika Serikat anu dibentuk taun 2000 di Boca Raton, Florida ku Chris Carabba anu kaluar ti grup musikna Further Seems Forever minangka proyék sampingannaDashboard Confessional-Latsfm (diaksés tanggal 10 Nopémber 2011). Di Taun 2003, Dashboard Confessional ngaresmikeun personilna salian Carabba, di antarana: Scott Schoenbeck (basis), Johnny Lefler (gitaris), dan Mike Marsh (drummer)

Karir
Album pertama Dashboard Confessional, Swiss Army Romance dirilis taun 2000, diteruskeun ku album The Places You Have Come To Fear the Most anu dirilis taun 2001. Dashboard Confessional boga andil dina album MTV Unplugged 2.0 terus teu lila meunangkeun platinum. Vidéo musik Dashboard pikeun singlena anu dijudulan Screaming Fidelities meunangkeun MTV2 Award dina MTV Video Music Awards ngéléhkeun Norah Jones, The Strokes, The Hives, Navy Roots jeung Musiq. Sanggeus ngaresmikeun personilna di Taun 2003, Dashboard Confessional ngarilis album A Mark, a Mission, a Brand, a Scar anu nempatan peringkat pangluhurna dina Billboard. Dashboard Confessional ogé kungsi ngeusi soundtrack pikeun pilem Spiderman 2, taun 2004, judul laguna nyaéta Vindicated.

Carabba ogé kungsi gawé bareng jeung produser Daniel lanois, anu kungsi jadi produser U2 jeung Don Gilmore nalika ngarilis album Dusk and Summer, taun 2006. Sabada dirilis, ieu album nempatan posisi kadua dina tangga lagu Billboard. Diteruskeun ku album The Shade of Poison Trees (2007), jeung The Alter Ending'' (2009). Dashboard Confessional ogé manggung dina acara bubuka tur Bon Jovi taun 2010.

Référénsi

Grup musik
Grup musik asal Amerika
Tétén Masduki nyaéta salah sahiji aktivis anti korupsi Indonesia ().  Sanggeus tamat ti SLTA, manéhna nuluykeun ka Jurusan Ilmu Kimia dan Matematika IKIP Bandung. Minangka mahasiswa, manéhna loba ngayakeun sawala ngeunaan pamikiran filsafat sosial. Lulus ti IKIP, manéhna digawé minangka guru di SMKK Tangerang (1986-1990). Kungsi milu kursus salila 3 bulan di Tunisia taun 1990. Mimiti gawé di LSM dina Institute of Human Rights Information and Studies (INSAN), salah sahiji organisasi ngeunaan informasi jeung studi Hak Asasi Manusia. 
Taun 1990 Tétén eureun jadi guru tur ancrub sagemblengna di LSM. Tuluy ngagabung jeung Yayasan Lembaga Bantuan Hukum (YLBH) di Jakarta minangka Pupuhu Divisi Perburuhan. Sanggeus 9 taun di Divisi Perburuhan, manéhna tuluy jadi Koordinator Badan Pekerja di Indonesian Corruption Watch nu dijieun ku YLPBI. Ngaran Tétén kasohor nalika ngabongkar kasus suap Mayjén Andi M.Ghalib minangka Jaksa Agung nalika pamaréntahan B.J Habibie.

Karir
 Staf panalungtik di Institut Studi dan Informasi Hak Asasi Manusia (1978-1989). 
 Kepala Litbang Serikat Buruh Merdeka Setiakawan (1989). 
 Kepala Divisi Perburuhan Yayasan Lembaga Bantuan Hukum Indonesia (1990-2000). 
 Koordinator Forum Solidaritas Buruh (1992-1993). 
 Koordinator Konsorsium Pembaruan Hukum Perburuhan (1996-1998). 
 Pupuhu Badan Pekerja, Indonesia Corruption Watch (1998-2008). 
 Anggota Ombudsman Nasional (2000-ayeuna). 
 Sekretaris Jenderal Transparency International chapter Indonesia (2009-ayeuna).

Penghargaan 
 Suardi Tasrif Award 1999, jasana ngungkab kasus suap Jaksa Agung Andi M. Ghalib.
 Magsaysay Award 29 Agustus 2005.

Referensi

Inohong Sunda
Alumni Universitas Pendidikan Indonésia
Radén Kusman Kartanagara, S.H atawa nu leuwih kasohor ku sebutan Aom Kusman (), nyaéta salah sahiji inohong Sunda. Lahir ti pasangan RMN Kartanagara jeung Gurnita Yuyu nu asalna ti Sumedang.  Riwayat atikanana, SD di Mardiyuwana Sukabumi, SMP di Daya Susila Garut alatan bapana nyekel kalungguhan jadi bupati Garut sarta SMA na dituluykeun di SMAK Garut taun 1965. Tuluy nuluykeun ka Fakultas Hukum Unpad Jurusan Hukum Internasional alatan boga obsési hayang ngurilingan dunya salaku Duta Besar.  
Aom salah sahiji inohong nu geus teu ahéng deui keur masarakat Jawa Barat hususna, tur masarakat Indonésia dina umumna. Panata acara jeung pamaén pilem. Mimiti kasohor salaku seniman panggung jeung panata acara sanggeus ilubiung dina “de kabayan” bareng jeung Ibing Kusmayatna sarta Suryana Patah dina taun 1970-an. Loba nagara nu didatangan nalika Aom gabung di "de kabayan" saperti ka Australia, Jepang, Taiwan sarta Korea Selatan. Kungsi maén dina pilem "Apanya Dong?" (1985), "Si Kabayan Saba Kota" (1989), "Si Kabayan dan Gadis Kota" (1990) jeung Gadis Kota (1990). Karir Aom salaku seniman kapangaruhan pisan ku pagelaran Gending Karesmen di Garut nu dipingpin ku Rahmatullah Ading Affandie (RAF). 
Aom miboga silokaning hirup nu sarua jeung Kang Ebet Kadarusman nyaéta “Hirup kudu alus tungtungna atawa khusnul khotimah".

Referensi

Inohong Sunda
Aktor Indonésia
Daniel Bernoulli lahir taun 1700 ti hiji kulawarga anu boga sajarah panjang minangka ahli matématika. Nalika lahir, bapana jadi pupuhu jurusan matématika di universitas Gruningen, Walanda. Bapana boga pangaruh anu kuat dina kamekaran Daniel Bernoulli komo mutuskeun yén jalan Daniel Bernoulli téh jadi padagan, lain ahli matématika saperti dirina.

Tapi Daniel ngalawan kahayang bapana, anjeunna kalahka haying jadi ahli matématika siga bapana.  Sakumaha bapana, Daniel kalahka kapincut kana élmu matématika, tapi dina lalampahanana,bapana Daniel mutuskeun anakna sangkan jadi dokter daripada jadi ahli matématika alatan numutkeun anjeunna, jadi ahli matématika hartina bakal kurang duit. Ari pék justru dina dunya kadokteran pisan anjeunna jadi kawentar. Dumasar bekel kaahlianana dina matématika, Daniel manggihan cara ngukur tekanan getih. Ti dinya pisan awalna téori hidrodinamika anu kawentar dimimitian.

Sasaruaan dasar dina hidrodinamika geus bisa ditaratas jeung dirumuskeun ku Bernoulli kalawan hadé, nu antukna bisa dimangpaatkeun pikeun ngajelaskeun ejala fisis anu aya hubunganana jeung aliran cai.  Sasaruaan dasar éta téh disebut minangka Sasaruaan (id:Persamaan) Bernoulli atawa téoréma Bernoulli, nyaéta hiji persamaan anu ngajelaskeun rupa-rupa hal anu aya kaitanana jeung gancang (id:kecepatan), luhurna beungeut zat cair, jeung tekenanna. Sasaruaan anu geus dihasilkeun ku Bernoulli éta téh ogé bisa disebut minangka Hukum Bernoulli, nyaéta hukum anu bisa dipaké pikeun ngajelaskeun gejala anu aya hubunganana jeung gerakan zat alir ngaliwatan hiji penampang pipa.

Sumber

Élmuwan asal Walanda
Björk atawa Björk Gudmundsdóttir nyaéta panyanyi katut pencipta lagu anu lahir di Reykjavík, Islandia tanggal 22 Nopémber 1965. Pangaruh musisi avant-garde, jazz, electronic, klasik, alternatip, folk, trip hop jeung ambient katingali pisan dina musikna. Björk lahir ti kulawarga anu aktip dina kagiatan pulitik sarta sosial anu nyababkeun manéhna peka kana kahirupan nu aya di Sakurilingna.

Karir
Karirna dimulai ti umur welasan taun, terus ngagabung dina grup musik Spit and Snot (1979). Sanggeus éta, Bjork pundah-pindah grup musik, di antarana: Exodus (1979-1980), Jam-80 (1980), Cactus (périodeuu 1982), Stigrim (périodeuu 1982), Tappi Tíkarrass (1981-1983), Rokka Rokka Drum (1984), PUKL (1984), KUKL (1983-1986), The Elgar Sisters (1983-1986), The Sugarcubes (1986-1992), Hljómsveit Konráðs B - (périodeuu 1989/1990) jeung Björk Guðmundsdóttir & Tríó Guðmundar Ingólfssonar (1990).

Debut solo Björk dimulai taun 1992, debut solona dijudulan Debut anu dirilis taun 1993. Di Taun nu sarua, Björk gawé bareng jeung David Arnold ngagarap lagu Play Dead pikeun soundtrack pilem The Young Americans (1993). Lian ti éta, Björk ogé jadi béntang pilem dina judul The Juniper Tree (1990), diteruskeun ku pilem Dancer in The Dark (2000) jeung Screaming Masterpiece (2002).

Diskografi

Référénsi

Panyanyi Islandia
Democritu lahir di Thrace, Yunani kalér. Anjeunna ngalakukeun lalampahan anu kalintang lega, eung anjeunna diajar ti guruna, Leucippus, anu sakumna dijieun tina partikel-partikel leutik. Anjeunnga nguraikeun ide-ide Leucippus jeung ngajukeun téori atom anu neeskeun yén alam semesta téh kawangun ku dua élémén anu miah, anu disebut atom jeung kakosongan. Jumlah anu tanwates atom abadi jeung sababna béda nu hiji jeung séjénna ngan saukur dina wangun, susunan, jeung gedéna, obah dina rohangan anu tanwates.  

Dina téologi Democritus, disababkeun kapercayaan popular ti para déwa pikeun kahayang pikeun ngajelaskeun hal-hal anu luar biasa (gelap atawa lini) kana awak manusa super. 

Democritus nyaéta saurang ahli filsuf anu asup kana madhab atomeisme. Democritus ngamekarkeun pamikiran ngeunaan atom nu antukna justru pamikiran Democritus leuwih dipikawanoh dina sajarah falsafah. Salian minangka filsus, Democritus ogé dipikawanoh ngawasa réa kaahlian. Ngan hanjakal, karya-karya Democditus euweuh anu kasimpen. Democritus nulis ngeunaan élmu alam, astronomi, matématika, sastra, épistimologi, jeung étika. Aya kira-kira 300 kutipan ngeunaan pamikiran Democritus dina sumber-sumber kuno. Lolobana éta kutian-kutipan téh eusina ngeunaan étika.

Sumber 

Élmuwan asal Yunani
The S.I.G.I.T. (akronim ti The Super Insurgent Group of Intemperance Talent) nyaéta  grup musik indie anu dibentuk taun 1997 di Bandung, Indonesia. Personil The S.I.G.I.T. di antarana Rektivianto Yoewono (vokal & gitar), Aditya Bagja Mulyana (bass dan vokal), Farri Icksan Wibisana (gitar jeung vokal), jeung Donar Armando Ekana(drum). Ngaran The S.I.G.I.T. sorangan karak dipaké taun 2002. The S.I.G.I.T. mangrupa potrét grup musik indie anu ngamangpaatkeun téknologi jeung situs jejaring sosial pikeun ngawanohkeun lagu-laguna Ngaliwatan dunya maya ogé, The S.I.G.I.T. dipikawanoh ku salah sahiji label di Australia, terus nawaran The S.I.G.I.T. pikeun nyieun album versi Australia.

Karir
Taun 2002, The S.I.G.I.T. nyirun kontrak jeung Spills Records terus ngarilis album mini album (EP) pertamana,(maca cihh??) terus mulai manggung di Sababaraha bar gigs jeung tempat musik séjénna. Soul Sister, single kahiji The S.I.G.I.T. jadi jawara di sababaraha radio lokal Bandung jeung Jakarta, malah mah majalah MTV Trax méré sebutan pikeun The S.I.G.I.T. nyaéta The Hottest Rock N Roll Band in Town. The S.I.G.I.T. ogé kungsi nyieun soundtrack pikeun pilem CATATAN AKHIR SEKOLAH (CAS). Album-album anu geus dirilisna nyaéta The S.I.G.I.T. (EP) anu dirilis taun 2007, Visible Idea of Perfection – 2007, jeung Hertz Dyslexia EP – Part 1 - 2009.

Référénsi

Grup musik
Grup Musik Indie
Grup musik ti Bandung
Grup musik ti Indonésia
Edwin Hubble nyaéta saurang élmuwan fisika anu kawentar di dunya abad 20. Anjeunna nyaéta jalma anu manggihan pituduh yén jagad raya leuwih lega ti batan anu diperkirakeun jalma. Galaksi Bima Sakti ngan ukur hiji tina milyaran galaksi di jagad raya. Anjeunna ogé anu mangihan titik caang yén alam semesta dimimitian tina Big Bang jeung sipatna mekar. Albert Einstein komo pohara ngakuna kana kahébatan Hubble jeung nganuhunkeun sabab téori rélativitasna pohara dirojong ku pamanggih Hubble.

Lahir di Marsfield Montana Amérika Serikat, Novémber 1889 jeung tilar tanggal 28 Séptémber 1953.  Pangatikan ahir anjeunna beunang ti universitas Oxford.  Sabada tamat, anjeunna ngagabung jeung obérvatorium Mount Wilson (1919) jeung ngabuktikeun yén alam semesta téh legana leuwih ti Galaksi Bima Sakti.  Taun 1925 anjeunna nyiptakeun skéma pikeun nglasifikasikeun galaksi. Taun 1929 anjeunna ngabuktikeun yén alam semesta téh sipatna mekar, taun 1936 medalkeun karya The réalm of the Nebula jeung jadi karya popilér sarta boga pangaruh.

Alatan ayana pamanggih Hublle, Einstein sadar jeung ngucapkeun yén révisina ngeunaan téori alam semesta anu dijieunna ku anjeun nyaéta hiji kasalahan anu panggedéna dina hirupna. Anjeunna sempet nganjang ka Hubble dina taun 1931 pikeun nganuhunkeun. Pamanggih Hubble geus ngarévolusi widang astronomi. Teu ngan saukur ngabuktikeun ayana galaksi lian, anjeunna geus hasil nunjukkeun bukti anu kuat yén alam semesta téh mekar.

Sumber

Élmuwan asal Amérika Serikat
Kupa, gowok, atawa kupa beunyeur (Eugenia polycephala) nyaéta tangkal buah anu kaasup jajambuan (Myrtaceae) anu asalna di Indonésia, hususna Jawa jeung Kalimantan. Ngaran kupa di unggal wewengkon béda-béda saperti gohok (dialek Betawi), gowok, dompyong (bahasa Jawa). Tangkalna leutik nepi ka sedeng, jangkungna 8-20 méter. daunna lonjong panjangna 15x25 cm sedengkeun lébarna 17x13 cm, lemes jeung gagangna pondok. Buah kupa, buleud tapi rada gépéng, 2–3 cm garis tengahna, warnana bungur kahideungan rada hérang, aya mahkota tabung kelopak. Buah ieu mirip jeung jambu solo, ukurana sagedé dukuh. Bentukna buleud sagedé kaléci, warna keur ngorana héjo kolot, lamun geus asak warnana beureum méh kahideungan. Asakna kupa téh rasana amis haseum, sikina ngan hiji dibulen ku daging.

Daging buah bodas atawa rada beureum ka bunguran, loba kandungan cai. Rasana haseum amis (kesed), sikina gépéng sedengkeun kulitna bodas atawa bungur kolot. Kupa biasana tumuwuhna di gunung sékundér, anu jangkungna antara 200–1800 m, salain ti éta kupa dipelak di kebon. Kupa lolobana diala buahna, osok dijual biasana sok di rujak.

Mangpaat 
Kulit kupa bisa jadi ubar méncrét, jeung bahan nyamak kulit.  Pikeun ubar méncrét sadiakeun kurang leuwih 15 gram kulit kupa tuluy dikumbah nepi ka bersih sanggeus kitu godog ku cai sagelas salila 15 menit, tiiskeun tuluy saring.  Hasilsaringan di inum sakaligus.

Baca ogé
 kupa landak (anggur brajil, Plinia cauliflora)

Catetan 

Bungbuahan
Myrtaceae
Donald Éntog atawa Donald Duck nyaéta salah sahiji tokoh animasi anu dipikaresep nepi ka ayeuna anu wangunna téh éntog. Karakterna lucu jeung kalakuanana anu sok katerap ku sial sering nyieun panongton seuri. Tapi donald bébék ogé digambarkeun salaku sosok emang anu nyaah jeung bageur ka alo-alona.

Sajarah Kamekaran Donald Éntog 
Tokoh animasi Donald Éntog kaasup tokoh animasi anu usiana geus bisa kaitung kolot.Tokoh kartun ieu mimiti aya taun 1934. Ayana Donald bébék anu miboga karaktér lucu jadi salah sahiji daya irut tokoh kartun ieu dipikaresep ku masarakat jeung jadi dipikawanoh ku masarakat saalam dunya. Donald Éntog mangrupa jieunan Walt Disney. Donald Éntog mangrupa tuluyan tina seri Mickey Mouse anu geus dipikawanoh saméméhna.

Karakter Donald Duck 
Dina rupa-rupa film animasina Donald Éntog kadang-kadang digambarkeun salaku tokoh anu pedit, sok tau jeung sial waé. Tapi aya ogé dina sababaraha épisode séjénna anu digambarkeun salaku tokoh anu soméah, bageur, jeung nyaah ka tilu urang alo-alona nyaéta Kwek, Kwak, Kwik.
Sora jeung seurina Donald Éntog nu khas ngabalukarkeun tokoh ieu babari diinget. Manéhna boga sesebutan Bébék malang ti mamangna Gober anu beunghar tapi pedit.
Donald bébék digambarkeun salaku anu maké baju kelasi atawa pamayang anu warnana biru ngora jeung maké topi pamayang anu khas.

Komik Donald Bébék 
Nalika kartun Donald Éntog aya dina mangsa kaemasanana di Amerika Serikat jeung di sakuliah dunya, komik-komik Donal boh anu mingguan atawa anu bulanan sarua kabawa ku sabab dampak popularitasna anu paling hadé di nagara-nagara Éropah utamana di Norwegia jeung Finlandia, tapi ogé Denmark, Jerman, Italia,Walanda, jeung Swedia. Lolobana éta komik diproduksi ku pausahaan Disney cabang Italia di Italia jeung ku pausahaan Disney Egmont di Denmark, Norwegia, Finlandia jeung Swedia.
Numutkeun data ngeunaan komik Disney di sakuliah dunya, komik-komik Amerika, Italia jeung Denmark disebarkeun ka sababaraha nagara. Méh di antara kabéh nagara nu rék disebutkeun ieu publikasi ngeunaan komik ieu masih kénéh tuluy-tinuluy di antarana di: Australia, Amerika Serikat, Arab Saudi, Austria, Belgia, Walanda, Brazil, Bulgaria, Ceko, Denmark (Kepuloan Faroe), Estonia, Finlandia, Guyana, Hungaria, India, Indonesia, Inggris, Islandia, Israel, Italia, Jerman, Kolombia, Latvia, Lithuania, Meksiko, Mesir, Norwegia, Perancis, Polandia, Portugis, Romania, Russia, Slovenia, Spain, Swedia, Thailand, Republik Rakyat Cina, Turki, Yunani,jeung urut Yugoslavia.

Referensi 

Kartun
Animasi
Paguron Luhur ieu ngaranna Universitas Kuningan disingget UNIKU. Universitas Kuningan ayana di puseur dayeuh Kabupatén Kuningan, Propinsi Jawa Barat. Universitas Kuningan diadegkeun tanggal 6 Juni 2003 kalayan Surat Kaputusan Menteri Pendidikan Nasional Nomer 62/D/O/2003. Paguron luhur ieu mangrupa gabungan ti opat sakola luhur, nyaéta:

 Sekolah Tinggi Keguruan dan Ilmu Pendidikan (STKIP) Kuningan
 Sekolah Tinggi Ilmu Ekonomi (STIE) Kuningan
 Sekolah Tinggi Ilmu Kehutanan (STIK) Kuningan
 Sekolah Tinggi Manajemen Informatika dan Komputer (STMIK) Kuningan.

Visi Misi

 Visi

Ngawujudkeun Universitas Kuningan minangka paguron luhur anu hadé jeung pinunjul dina ngalaksanakeun Tri Darma Paguron Luhur di Wéwéngkon Jawa Barat.

 Misi

1. Ngalaksanakeun atikan, panalungtikan, jeung pangabdian ka masarakat sacara terpadu dumasar kana kaédah-kaédah atikan modérn.

2. Ngabina jeung ngamekarkeun kahirupan akademik anu hadé luyu jeung ajén-ajén sarta norma-norma anu ngarojong di dunya akademik.

3. Ngalaksanakeun riset-riset ilmiah anu mampuh ngarojong tumuwuhna élmu jeung téknologi.

4. Jadi tempat pasamoan-pasamoan ilmiah dina lingkup lokal, nasional, jeung internasional sangkan bisa méré warna jeung kontribusi anu nyata dina kamajuan élmu pangaweruh jeung téknologi.

5. Ilu biung dina ngaberdayakeun masarakat.

6. Jadi sarana pikeun pembinaan mahasiswa sangkan mampuh mandiri, profesioal, jeung miboga akhlak nu hadé sangkan bisa méré mangpaat pikeun dirina sorangan sarta masarakat.

Rujukan

Paguron luhur
Ernst Mach lahir tanggal 18 Fébruari 1838 di Chrlitz-Tura,Moravia Karajaan Austria. Tilar tanggal 19 Fébruari 1916 di Haar, Jerman.

Anjeunna nyaéta sauwan fisikawan jeung filsuf Austria anu nyambungkeun prinsip penting ngeunaan optic, mékanika, jeung dinamika gelombang jeung anu ngarojog sawangan yén élmu pangaweruh téh nyaéta hiji organisasi konséptual tina data pangalaman sénsori atawa observasi.

Mach diajar di imah nepika umur 14 taun, tuluy nuluykeun langsung ka gymnasium (sakola menengah luhur satingkat SMA) saméméh asup ka Universitas Vienna nalika umur 17 taun. Anjeunna nampa gelar doktona dina widang fisika taun 1860 jeung ngagarap widang mékaika jeung fisika di Vienna nepika taun 1864, tuluy jadi profésor dina widang matématika di Universitas Graz.  Karesep mach geus dimimitian pikeun ngarobah psikologi jeung fisiologi ngeunaan sénsasi, sanajan anjeunna nuluykeun ngidéntifikasi dirina ku anjeun minangka saurang fisikawan jeung pikeun ngahubungkeun panalungtikan fisik salila karirna.

Dina widang psikologi anjeunna diajar ngeunaan hubungan sénsasi (rasa) kana pangaruh stimulant éksternal. Ruang, waktu, warna, sora, mangrupa unsure fisik, anu kiwari ogé dipaluruh ku para ahli psikologi jeung  dipiharti minangka hal-hal anu teu ngan saukur ti dunya luar fisik tapi ogé anasir-anasir tina pangalaman batin urang. Mach pohara kainspirasi ku Gustav Fechner. Psikolog kiwari nganggap anjeunna minangka nu ngadegkeun téori Gestalt sarta panimu pikeun ngahambat saraf. Sanajan dina dua abad ka dua puluh anjeunna leuwih kawentar minangka filsuf salila pangaruhna kana fisika jeung falsafah fisika, nyaéta psikologi anu mangrupa kakuatan pangrojong utama di satukangeun falsafah élmu pangaweruh.

Sumber 

Élmuwan asal Austria
Utsman bin Affan nyaéta salah sahiji sahabat Nabi Muhammad anu paling éraan. Anjeunna kaasup kana salah sahiji Khalifah (Khulafaur Rosyidin) katilu anu maréntah sabada Umar bin al-Khattab maot. Utsman bin Affan maréntah ti taun 644 M (umur 69–70 taun) dugi ka 656 M (salila 11–12 tahun). Salian éraan, Utsman bin Affan mangrupa ahli dina widang ekonomi, ogé saudagar anu beunghar tur dermawan.

Loba bantuan ekonomi anu dibikeun ku Utsman ka umat Islam dina awal dakwah Islam. Anjeunna meunang julukan Dzunnurain ynu hartina anu miboga dua cahaya. Julukan ieu dibikeun ka Utsman ku sabab Utsman parantos nganikahan putri kadua jeung katilu ti Rasullah Saw nyaéta Ruqayah jeung Ummu Kaltsum. Anjeunna ogé miboga jasa dina hal ngabukukeun Al Qur'an.

Kalahiran jeung Nasab
Utsman bin Affan miboga ngaran lengkep Utsman bin Affan Al-Amawi Al-Quarisyi, anu asalna ti Bani Umayyah. Gumelar dina ahir taun 574 Masehi. Indung nyaéta Arwa binti Kuriz bin Rabiah. Anjeunna lebet Islam ku sabab diajakan ku Abu Bakar, nyaéta sabada Islamna Ali bin Abi Tolib jeung Zaid bin Haristah. Anjeunna nyaéta salah sahiji sahabat utama Nabi Muhammad SAW, sarta kaasup kana golongan As-Sabiqun al-Awwalin, nyaéta jelma-jelma anu mimiti asup Islam tur iman.

Rujukan

Khulafaur Rasyidin
Ernest Rutherford lahir tanggal 30 Agustus 1871, di Nelson, Selandia Baru. Bapana, James Rutherford ti Skotlandia nyaéta saurang tukang roda, anu pindah ka Selandia Baru jeung aki sarta sakumna kulawargana dina taun 1842. Indungna, née Martha Thompson, nyaéta saurang guru sakola di Inggris. Ernest narima pangatikan awal di sakola pamaréntah Nelson Collegatie Shool dina umur 16 taun. Dina taun 1889 anjeunna meunang béasiswa Universitas jeung anjeunna pindah ka universitas di Selandia Baru, Wellington jeung asup ka Canterbury College.

Anjeunna lulus MA dina taun 1893 di Fakultas Matématika jeung élmu fisika, tuluy anjeunna nuluykeun panalungtikan di kuliahanana kalawan waktu anu singget, jeung narima gelar B.Sc dina taun satuluyna.  Dina taun anu sarua, 1894, anjeunna meunang béasiswa dina widang Sains dina taun 1851 anu ngamungkinkeun anjeunna indit ka Trinity College, Cambrige, minangka mahasiswa risét di Cavedish Laboratory di handapeun pingpinan JJ Thomson.  Dina taun 1897 anjeunna dileler titél B.A. tina panalungtikan gelar jeung kasiswaan Trotter Coutts-Trinity Colege. Kasempéan datang nalika jabatan pupuhu widang fisika di McGill University, Montreal, jadi kosong, jeung dina taun 1898 anjeunna miang ka Kanada pikeun posisi éta.

Rutherford dipkawanoh alatan sumbanganana dina fisika atom. Anjeunna mopilérkeun istilah sinar alfa, béta, jeung gamma, proton jeung neutron. Anjeunna jadi tempat pikeun guguru para jawara fisika kayaning [Neils Bohr, James Chadwick, jeung Robert Oppenheimer.

Sumber 

Élmuwan asal Selandia Baru
D'Cinnamons nyaéta grup musik unplugged asal Bandung, Indonesia anu dibentuk taun 2004 ku Diana Widoera alias Dodo (Vokal & Gitar Akustik), Ismail Bonaventura alias Bona (Gitar Akustik & Backing Vocal), jeung Louise Laura Lalitanaya alias Laut (Bass Akustik & Backing Vocal). Awalna, ieu grup musik dingaranan Irish Coffee anu personilna 5 jalma. Irish Musik sok manggung ti hiji kafé ka kafé séjénna di Bandung, tapi ahirna bubar, terus sésa personilna anu tiluan ngabentuk D'Cinnamons. ti saprak jadi D'Cinnamons, Dodo saparakanca mulai serius pikeun nyieun lagu jeung album. Kasempetan pertama datang ti radio paramuda Bandung anu méré kasempetan pikeun nyieun acara kalayan ngaran D'Cinnamons. Ieu acara mengudara ti bulan Januari nepi ka Juni taun 2005, tina ieu acara, D'Cinnamons jadi loba nu mikaresep.

Diskografi 
Album Good Morning! dirilis awal 2007, eusina 10 lagu anu sakabéhna dijieun ku D'Cinnamons. 60% maké basa Inggris, jeung 40% maké basa Indonesia, lagu-laguna di antarana:
Loving You”, “Kuyakin Cinta”, “Mayday! I’m In Love!”, Good Morning, Semua yang Ada, Supergirl, Tak Takut!, So Would You Let Me Be …, I.M.U.L, jeung I Love You. Album kaduana nyaéta Cintapucino anu dirilis taun 2007, diteruskeun ku single Galih dan Ratna (dua sejoli). Terahir, D'Cinnamons ngarilis single Damai tapi Gersang''.

Personil

Référénsi 

Grup musik unplugged
Grup musik ti Bandung
Grup musik ti Indonésia
‘Alī bin Abī Tolib (Arab: علي بن أﺑﻲ طالب, Persia: علی پسر ابو طالب)‎ (599 – 661) nyaéta salah saurang pemeluk Islam kahiji ogé kaluarga ti Nabi Muhammad. Numutkeun Islam Sunni, anjeunna nyaéta Khalifah pamungkas tina Khulafaur Rasyidin. Sedengkeun Syi'ah miboga pamadegan yén Ali téh nyaéta Imam sakaligus Khalifah mimiti anu dipilih ku Rasulullah Muhammad SAW. Unikna sanajan Sunni teu ngaku konsép Imamah maranéhna satuju nyebat Ali ku sebutan Imam, ahirna Ali jadi hiji-hijina Khalifah anu sakaligus Imam. Ali nyaéta dulur ti Muhammad, jeung sabada nikah jeung Fatimah az-Zahra, anjeunna jadi minantu Muhammad.

Biografi 
Ali bin Abi Tolib bin Abdul Mutthalib, AL-Qurasy al-hasymi, salaku anak paman Rasulullah saw jeung minantu Rosul saw. Anjeunna nyaéta salah saurang sahabat jeung tokoh anu dipikawanoh ku umat Islam, digumelarkeun dina taun ka-20 saacan kanabian. Anjeunna milu dina sakabéh peperangan iwal perang tabuk, anjeunna salah sahiji kesatria anu dibéré bewara gumbira ku Nabi saw yén anjeunna bakal asup surga. Ahli sajarah berpendapat yén kulit Ali warnana hideung sawo asak, boga jénggot nu kandel, awakna keker, rarayna kasép, rada pendék. Anjeunna maot dipaéhan ku salah saurang khawarij nu ngaranna Ibnu Muljim.

Rujukan 

Khulafaur Rasyidin
Lagu Bubuy Bulan asalna ti daérah provinsi Jawa Barat. Lagu ieu diciptakeun ku Benny Korda

Lirik 
Bubuy bulan
Bubuy bulan sangray béntang
Panon poé
Panon poé disasaté

Unggal bulan
Unggal bulan abdi téang
Unggal poé
Unggal poé ogé hadé

Situ Ciburuy
laukna hésé dipancing
Nyérédét haté
Ningali ngeplak caina

Duh éta saha
Nu ngalangkung unggal énjing
Nyérédét haté
Ningali sorot socana

Rujukan

Lagu Daérah
Dina kasusastraan sunda buhun aya hasil sastra anu munel, nyaéta carita pantun. Éta carita pantun téh babakuna disusun dina wangun ugeran nu disebut papantunan. Jadi, fungsi puisi papantunan téh babakuna pikeun nyaritakeun lalakon, pikeun ngsdeskripsikeun kajadian-kajadian nu aya dina lalakon téa.

Saluyu jeung gelarna carita pantun, nyaéta dina jaman madegna Kawali, Galuh, jeung Pajajaran, puisi papantunan ogé gelar jeung mekrna téh dina mangsa éta.

Puisi papantunan aya nu eusina mangrupa mantra, ku sabab carita pantun téh mangrupa carita nu magis religius. Mantra nyaéta kekecapan anu miboga harti, sipatna rusiah, sarta miboga maksud jeung kakuatan nu tangtu. Mantra nu aya dina carita pantun aya nu mangrupa rajah papantunan. Rajah papantunan aya nu mangrupa rajah pamuka, nyaéta nu digunakeun  dina buku carita pantun, dikedalkeun dina ngamimitian prung mantun. Aya ége nu mangrupa rajah panutup, nyaéta nu digunakeun pikeun  nutup carita pantun.

Puisi papantunan nu aya dina tengah-tengah carita ngébréhkeun rupa-rupa hal nu patali jeung lalakon. Contona ngébréhkeun kaayaan nagara, kaayaan karaton, nataan nu geulis jeung nu kasep, nataan nu dangdan, ngébréhkeun nu keur perang, nu keur ngapung, nu iring-iringan, nataan laku-lampah léngsér.

Conto Puisi Papantunan

Nataan Karaton

...

Ana ret, kana pajuaranana,

luluhur salawe tempuh,

reregan salawe keser,

kelir beunang ngadingdingkeun,

korsi gading salawe siki,

meja salaka salapan rupa,

goong salawe wangunan,

genep likur kabuyutan,

damar lilin unggal bilik,

damar halang unggal tihang,

damar kurung unggal tungtung,

Turun di lawang ping pitu,

medal di lawang ping sanga,

alun-alun sewu cengkal,

babancong tilu ngariung,

pingitan dalapan puluh.

...

Nataan Lampah Lengser

bérébet ki lengser lumpat,

lumpat sakalumpat-lampet,

tarik batan mimis bedil,

lepas batan kuda lumpat,

ngadudud sarangka duhung,

liang irung mamaungan,

buah birit mani hapa,

balas kasepakan keuneung,

wani éor cecekolan,

éar mumuncanganana.

...

Rujukan

Puisi Papantunan
Rusman Sutiasumarga lahir di Sagalaherang, Subang tanggal 5 Juli 1917. Nilik kana tanggal lahirna Rusman Sutiasumarga téh leuwih deukeut ka para pangarang anu ku M.A Salmun mah disebut Angkatan Parahiangan. Tapi sabalikna, mun nilik aktivitas susastrana dina basa sunda jeung nilik hasil sastrana (babakuna mah carita pondok), Rusman Sutiasumarga leuwih merenah lamun digolongkeun ka para pangarang sabada perang. Sanajan cenah geus mimiti tulas-tulis ti méméh jaman Jepang kénéh dina [[basa sunda), tapi da ari tulisan-tulisan anu miboga pretensi sastra mah kakara aya dina katompernakeun taun lima puluhan.
Rusman Sutiasumarga pernah jadi guru SD, redaktur Pustaka dan Budaya (1959-1964), dosen Bahasa dan Kesusastraan Sunda di Fakultas Sastra Universitas Indonesia (FSUI) taun 1960, jeung nu pamungkas mah jadi redaktur Balai Pustaka. Manéhna meunang penghargaan ti Balai Pustaka dina  taun 1946 jeung penghargaan Sastra ti Lembaga Bahasa Dan Sastra Sunda taun 1958.

Karya-karyana

 Yang Terempas dan Terkandas (kumpulan carpon, 1951) 
 Korban Romantik (carpon, 1951) 
 Gadis Bekasi (carpon, 1951)

Rujukan

Sastrawan Sunda
Angkatan Parahiangan
Kopi Luwak nyaéta salah sahiji kopi anu prosés nyieuna sacara alami nyaéta dina jero beuteung sato, sato éta ngarana luwak (careuh). Ku sabab prosésna di jero beuteung luwak jadi disebut kopi luwak.

Asal Usul Kopi Luwak
Mimitina kopi luwak kasohor nyaéta baheula aya mitos ngeunaan kopi luwak,  harita nalika kebon kopi dibuka sacara masal dina masa panjajahan Walanda nepi ka taun 1950, di mana baheula téh loba sato careuh atawa luwak. Careuh miboga kamampuh milih dahareun anu kadaharan anu alus atawa kualitasna alus kaasup kopi. Siki kopi tina buah kopi anu alus anu dipika resep ku careuh, snggeus didahar anu dibarengan jeung kokotorna, anu saencana dipermentasikeun dina jero beuteung careuh.  Siki kopi saperti ieu, baheula mah osok dipulungan ku para patani kopi, ku sabab maranéhna percaya yén siki kopi anu alus jeung difermentasikan sacara alami. Numutkeun pangalaman  para patani, rasa kopi luwak téh béda tinu lainna jeung kaasup kopi spesial dikalangan anu raresep kana kopi.

Mangpaat Kopi Luwak pikeun Kaséhatan
Salain teu ngaganggu jantung jeung lambung, salain éta aya sawatara mangpaat kopi luwak nyaéta : 
 Nyingkahan panyakit sarap, anu nginum anu ngandung kapéin cenderung henteu mekarkeun panyakit Alzheimer jeung Parkinson.v Kandungan antioksidan dina kopi bakal nyingkahan rusakna sél anu dipatalikeun jeung  Parkinson. Sedengkeun kapéin bakal ngahambat dina uteuk, anu osok dipatalikeun jeung Alzheimer.
 Pikeun huntu, kopi anu ngandung kapéin miboga kamapuh anti baktéri jeung henteu rapet nepi ka bisa ngajaga baktéri anu nyababkeun huntu bolong. Nginum sacangkir kopi unggal poé bisa nyingkahan kangker baham , salain ti éta senyawa anu kapanggih dina kopi bisa ngawatesan tumuwuhna sél kangker jeung rusakna DNA.
 Nyingkahan résiko kangker payudara, nyorang masa menopause, awéwé anu ngosumsi 4 cangkir kopi sapoé 38 persen bakal nyingkahan résiko kangker payudara.   Kopi ngalepaskeun phytoestrogen jeung flavonoid anu bisa nahan tumuwuhna tumor.   Tapi sabalikna lamun dina ngosumsina kurang ti 4 cangkir moal karasa aya mangpaatna.   Salain ti éta bisa nyingkahan batu empedu.   Jadina batu empedu dina jero kantong empedu memerangkap kristal – kristal kolesterol. Xanthine, anu kapanggih dina jero kapéin, bakal ngurangan lender jeung résiko dina nendeuna. Dua cangkir kopi atawa leuwih unggal poé bakal ngabantuan ieu prosés.    
 Pikeun kulit, Unggal poé nginum 2 nepi ka  5 cangkir kopi bisa ngabantuan nurunkeun résiko kangker kulit nonmelanoma nepi ka 17 persén.   Kapéin bisa jadi parojong kulit pikeun maéhan sél-sél prakanker, jeung bisa ngeureunkeun tumuwuhna tumor.  
 Nyingkahan diabetes, nginum 3 nepi ka 4 cangkir kalayan kapéin anu dikurangan bakal nurunkeun résiko  diabetes tipe II nepi ka 30 persén.   Asam klorogenik bisa ngabantuan nyingkahan resistensi insulin, anu kaasup pertanda ayana ieu panyakit.

catetan

Kopi
Inuman
Santika tina basa Kawi nyaéta pinter, rikat, percéka dina metakeun pakarang. Santik tina basa Kawi, élmu perang. Kasantikaan nyaéta kapinteran dina metakeun pakarang.
Tina rupaning berita, cukup bukti-bukti yén rahayat Indonésia dina mangsa baheula geus mikawanoh élmu siasat perang, ngan baé henteu kapanggih kitab-kitab  anu ngadadarkeun ieu élmu sacara métodis jeung sistematis.

Salah sahiji kasusastraan Indonésia kuno anu kaitung métodis nyaritakeun siasat perang frontal anu disebut wyuha nyaéta kakawin Barata Yuda.

Siasat perang nurutkeun Kakawin Barata Yuda nyaéta: 
Ddandda Wyuha, susunan tentara saperti alat paneunggeul. 
Bhoga Wyuha, susunan tentara saperti oray.  
Mannddala Wyuha, susunan tentara saperti buleudan.  Asambata wyuha, susunan tentara anu bagian-bagianana misah-misah. 
Pradara Wyuha, susunan tentara pikeun ngagempur musuh.  
Ddrddhaka Wyuha, susunan tentara anu palebah jangjang jeung lambung dibetot ka tukang.  
Asahya wyuha, susunan tentara anu teu bisa ditembus musuh.  
Garuda wyuha, susunan tentara saperti garuda. 
Sanjaya Wyuha, susunan tentara ngawangun gondéwa. 
Wijaya Wyuha, susuanan tentara anu saperti gondéwa, tapi lebah hareupna ngelok. 
Sthulakarnna Wyuha, susunan tentara anu gedé, wangunna mirupa ceuli Karna. 
Wiçalawijaya Wyuha, susunan tentara anu disebut unggul mutlak, susunanana sarua jeung Sthulakarnna, ngan bagian hareup dua kali lipet leuwih kuat batan Sthulakarnna.  
Camumukha Wyuha, susunan tentara saperti Bhoga Wyuha, tapi bagian jangjang anu aduhareupan langsung jeung musuh. Godha Wyuha, susunan tentara anu jiga buhaya. Jeung réa-réa deui.

Rujukan

Kaparigelan
Républik Kapuloan Marshall (), mangrupa hiji nagara kapuloan di Mikronésia dina Samudra Pasifik, kuloneun Wates Kaping Internasional jeung kaléreun khatulistiwa. Dina Juli 2011, jumlah populasina nyaéta 67.182.

Tempo ogé 
 MIVA

Réferénsi

Bibliogapi 
 Barker, H. M. (2004). Bravo for the Marshallese: Regaining Control in a Post-nucléar, Post-colonial World. Belmont, California: Thomson/Wadsworth.
 Rudiak-Gould, P. (2009). Surviving Paradise: One Yéar on a Disappéaring Island. New York: Union Square Press.
 Niedenthal, J. (2001). For the Good of Mankind: A History of the Péople of Bikini and Their Islands. Majuro, Marshall Islands: Bravo Publishers.
 Carucci, L. M. (1997). Nucléar Nativity: Rituals of Renewal and Empowerment in the Marshall Islands. DeKalb: Northern Illinois University Press.
 Hein, J. R., F. L. Wong, and D. L. Mosier (2007). Bathymetry of the Republic of the Marshall Islands and Vicinity [Miscellanéous Field Studies; Map-MF-2324]. Reston, VA: U.S. Department of the Interior, U.S. Géological Survey.

Tumbu kaluar 

 Pamaréntah
 Kantor Présidén

 Informasi umum
 
 Profil nagara ti New Internationalist
 Kapuloan Marshall  ti UCB Libraries GovPubs
 
 
 

 Média warta
 Marshall Islands Journal

 
Kapuloan di Samudra Pasifik
Wewengkon nu maké basa Inggris
Urut koloni Jérman
Urut koloni Jepang
Nagara kapuloan
Situs Perang Dunya II
Mikronésia
Républik
Nu ngadeg taun 1986
Anggota Pasarikatan Bangsa-Bangsa
Curug Cijalu nyaéta salah sahiji curug tujuan pariwisata anu aya di Kabupatén Subang. Ngaran curug anu jangkungna 70 m téh asalna tina kecap cai jeung jalu. Ngaran Cijalu mimitina kadatangan ku saurang pendekar di tempat éta anu dipercaya ku masarakat manéhna boga siih atawa jalu.
Curug cijalu legana 2ha kaasup KPH Bandung Utara, BKPH Wanayasa, RPH Tangkuban Parahu anu sacara administrasi pamaréntahan aya di Kabupaten Subang Kecamatan Sagalaherang Desa Cipancar, tapi ayeuna mah ku sabab dimekarkeun kacamatan Sagalaherangna téh jadi curug Cijalu aya di Kecamatan Serangpanjang.Wana wisata ieu aya di ketinggian 1.30m dpl, konfigurasi lapangan lolobana bergelombang . Daérah ieu miboga curah hujan 2.700mm/th anu suhu udarana 18-26C. Curug Cijalu dibuka ti mimiti 1 September 1984 anu tempatna  dileuweung produksi blok Cijengkol .Baheula saméméh dikokolakeun curug ieu sering didatangan ku urang turunan tionghoa anu nganggap yén ieu curug téh tempat mandina para bidadari, ayana kapercayaan ieu ku sabab nalika matahari nyorot ka curug, bakal katingali katumbiri-katumbiri leutik anu mantul tina curug.

Poténsi Kawasan jeung Poténsi Wisata
Wana wisata ieu ngawengku leuweung atawa reuma, ciséké anu aya dimangpaatkeun pikeun kaperluan turis. Poténsi visua lansekap di daérah ieu anu ngirut ati nyaéta curugna,tempat kemping pikeun anu resep kemping, leuweung jeung hawa anu seger nu geus jarang kapanggih komo di kota-kota gedé mah. Wana wisata ieu dipaké pikeun wisata poéan anu kagiatanana téh  piknik, mandi di curug, saba reuma jeung naék gunung.

Fasilitas
Fasilitas anu aya dilokasi wisata ieu nyaéta tempat karcis, pos jaga, tempat parkir, shelter, tempat sampah, jalan satapak, tempat diuk atawa biasa disebut gazébo, mushola jeung instalasi cai.

Aksesbilitas
Wana wisata bisa diaksés ti  Kecamatan Wanayasa (18 km), Sagala Herang (20 km) jeung ti Kabupaten Subang (37 km),Purwakarta (40 km), Bandung (63 km). Kaayaan jalan umumna geus di aspal jeung aya saeutik anu jalanna téh jalan batu, bisa diliwatan ku motor jeung mobil, atawa alat transportasi umum anu aya kayaning ojég, atawa nu séjénna

Referensi

Tempat pelesir di Subang
Curug di Jawa Kulon
Perséntase atawa peratus mangrupa hiji cara pikeun nyebutkeun fraksi ti saratus. Perséntase mindeng ditunjukkeun kalawan simbul "%". Perséntase ogé dipaké sanajan lain piekun unsur ratusan. Angka éta teras diskalakeun sangkan bisa dibandingkeun jeung saratus. Contona, 4 urang dosén keur ngawas ujian, 3 lalaki, jeung hiji awéwé. Perséntase dosén nu lalaki dina kasus ieu nyaéta 3 ti 4 = 3/4 = 75/100 = 75%.

Aritmatika
Présidén Apganistan mangrupa pupuhu nagara Apganistan (head of state), pupuhu pamaréntahan (head of government), jeung pamingpin angkatan pakarang (commander-in-chief). Présidén Apganistan Hamid Karzai ngajabat ti Désémber 2004.

Nagara Apganistan mangrupa nagara républik dina période 1973-1992 jeung mimiti ti 2001. Salian ti éta, pamaréntahan dipingpin ku rupa-rupa raja, émir, jeung Taliban nu rézimna aya dina période 1990-an.

Présidén Apganistan

Républik Apganistan (1973-1978)

Angkatan Pakarang Apganistan (1978)

Républik Démokrasi Apganistan (1978 - 1987)

Républik Apganistan (1987 - 1996)

Nagara Islam Afganistan (1992 - 1996)

Kahijian Islam Afganistan (1996-2001)

Républik Transisi Islam Afganistan (2001-2004)

Republik Islam Afganistan (2004-kiwari)

Tumbu kaluar 
 Kepresidenan Afganistan - The official website of the Office of the présidént of Afghanistan.
 A Democracy Is Born: An Insider's Account of the Battle Against Terrorism in Afghanistan
Khalifah nyaéta gelar anu dibérékeun pikeun pamingpin umat Islam sabada maotna Nabi Muhammad (570–632). Kecap "Khalifah" (خليفة Khalīfah) sorangan bisa ditarjamahkeun sabagé "pangganti" atawa "wakil". Dina awalna, para pamingpin Islam ieu nyebut dirina "Khalifat Allah", anu hartina wakil Allah (Tuhan). Tapi dina kamekarannana sebatan ieu diganti jadi "Khalifah rasul Allah" (anu hartina "anu ngagentikeun Nabi Allah") anu salajengna jadi sebatan standar piekun ngagentikeun "Khalifah Allah". Sanajan kitu, sababaraha akademisi milih pikeun nyebat "Khalīfah" sabagé pamingpin umat Islam.

Khalifah ogé mineng disebat sabagé Amīr al-Mu'minīn (أمير المؤمنين) atawa "pamingpin jelma anu iman", atawa "pamingpin jelma-jelma mukmin", anu osok  disingket jadi "amir".

Sabada kapamingpinan Khulafaur rasyidin (Abu Bakar, Umar bin al-Khattab, Utsman bin Affan, dan Ali bin Abi Tolib), kakhalifahan anu dicekel ku Bani Umayyah, Bani Abbasiyah, jeung Kasultanan Utsmaniyah, jeung sababaraha kakhalifahan leutik, berhasil ngalegaan kakuasaanna nepi ka Spanyol, Afrika Utara, jeung Mesir.

Allah berfirman "Inget nalika pangéran anjeun berfirman ka Malaikat: Saéstuna kuring (Allah) rék ngajadikeun saurang khalifah di alam dunya, Maranéhna ngawaler: Kunaon pangéran rék ngajadikeun (khalifah) di dunyaéta jelma anu bakal nyieun karusakan jeung silih maéhan papada jelma nu lian, padahal kami senantiasa dzikir jeung muji Anjeun (Pangéran) tur nyucikeun anjeun?. Pangéran berfirman: Saéstuna kuring mikanyaho naon-naon nu teu anjeun pikanyaho(Al-Baqarah:30).

Rujukan

Khulafaur Rasyidin
Sajarah Islam
Mocca nyaéta grup musik asal Bandung anu personilna Riko Prayitno (gitar), Arina Ephipania (vokal jeung flute), Achmad Pratama (bass), jeung Indra Massad (drum). Awalna, Arina jeung Riko nyaéta babaturan sakampus di Institut Teknologi Nasional (Bandung) (Itenas), maranéhna kagabung dina grup musik kampus taun 1997, alatan teu sapaham jeung personil séjénna, Arina jeung Riko ngabentuk Mocca. Dua taun ka hareupna, Arina jeung Riko papanggih jeung Indra katut Toma, terus duanana asup ka Mocca. Mocca munggaran muncul dina kompilasi Delicatesse taun 2002.

Nepi ka ayeuna, Mocca masih panceg dina indie label, keur Arina saparakanca nu penting mah ngalaksanakeun hiji hal kalayan senang haté jeung ihlas, hasilna pasti bakal maksimal. Ti awalna ogé, Mocca mah lain ngudag popularitas, ku kituna Mocca henteu asup major label. Lagu-lagu Mocca sorangan loba maké basa Inggris, alesanna mah ngarah gampang nuliskeun rumpaka lagu anu saluyu jeung warna musik Mocca anu aliranna swing jazz, twee pop, ditambah suasana 60-an.

Diskografi
Debut albumna dimimitian dina judul My Diary anu dirilis taun 2003, ieu album payu di Pasar musik, lagu-laguna Secret Admirer jeung Me and My Boyfriend jadi hits dimamana. Mocca ngarilis album kaduana taun 2005 kalayan judul Friends masih dina indie label, dina ieu album Mocca ngajak musisi-musisi kawentar dina laguna saperti Bob Tutupoli jeung duo Club 8 asal Swedia. Taun 2007, Mocca ngarilis album katiluna Colours, ieu album ngamuat matéri anyar kaasup mawakeun lagu musisi séjén (covering), di antarana: lagu Hyperballad (Björk) jeung Sing (The Carpenters) sarta kolaborasi jeung Pelle Carlberg anu kungsi jadi tamu dina acara LA Light Indiefest dina lagu Let Me Go. Album nu panganyarna nyaéta Happy Birthday.

Album
 My Diary (2002)
 Friends (2004)
 Colours (2007)
 Home (2014)

Référénsi

Grup musik
Grup musik asal Bandung
Abdullah bin Abbas (Bahasa Arab عبد الله بن عباس) nyaéta salah saurang Sahabat Nabi, ogé mangrupa anak ti Abbas bin Abdul-Muththalib, paman ti Rasulullah Muhammad SAW. Abdullah bin Abbas dikenal ogé Ibnu Abbas (619 - Thaif, 687/68H).

Ibnu Abbas mangrupa salah saurang sahabat anu miboga pangaweruh anu lega, jeung loba hadits sahih anu diriwayatkeun ku Ibnu Abbas, beliau ogé nurunkeun kabéh Khalifah ti Bani Abbasiyah.

Biografi

Kaluarga 
Abdullah bin Abbas bin Abdul Muththalib bin Hasyim gumelar di Mekkah tiga taun saacan hijrah. bapana nyaéta Abbas bin Abdul-Muththalib, paman Rasulullah, sedengkeun indungna Lubabah binti Harits anu dibéré sebatan Ummu Fadhl nyaéta dulur ti Maimunah, pamajikanna Rasulullah. Beliau dikenal ku sebatan Ibnu Abbas. Salian ti éta, anjeunna ogé disebat dengan Abul Abbas.

Bapa ti Ibnu Abbas jeung bapa ti Nabi Muhammad mangrupa anak ti jelma anu sarua, nyaéta Syaibah bin Hâsyim, atawa anu leuwih dikenal Abdul-Muththalib. Bapana Abdul Muththalib nyaéta Hasyim bin Abdulmanaf, panerus ti Bani Hasyim ti suku Quraisy anu terkenal di Mekkah. Ibnu Abbas ogé boga dulur nu ngaranna Fadl bin Abbas.

Rujukan 

Tokoh Al-Qur'an
Pemeluk Islam pertama
Sahabat Nabi
Basa Kosta nyaéta kecap asalna tina basa Sangsakerta anu hartina asing, jadi basa kosta téh hartina basa serepan.
Sagala basa di unggal bangsa euweuh nu tulén sagemblengna .
Biasana sok aya baé kacampuran ku basa séjén.
Kitu deui Basa Sunda, loba meunang pangaruh ti bbasa séjén, sanajan urang ayeuna geus teu apal yén hiji kecap téh sabenerna mah lain pituin Basa Sunda.
Karéréaanana mah kecap kosta dina Basa Sunda téh tina basa Arab, pangna kitu téh bisa jadi lantaran pangaruh agama Islam anu dianut ku Urang Sunda.
Contona baé aya kecap kosta anu miboga basa pituin Sunda saperti : salat, zakat, malaikat, salawat, saréat, [[haji, tahlil, wulu jsb.
Aya ogé nu ngandih kecap-kecap Sunda nu tos aya, saperti: pajar(balébat), waktu(mangsa), kupu(barana,kulararga), napsi-napsi(séwang-séwangan), pakasaban(pacarian,pausahaan), miskin, masakat, malarata9kokoroa0, milik(boga), misil, ibarah(saperti,babandingan), paédah(guna), kuburan(paésan), kabar(beja), jsb.
Aya kecap Arab ani dipaké pikeun ngalemeskeun kecap-kecap sunda nu geus aya, saperti: abdi(kuring), wafat(paéh), patwa, pituah(papatah), jisim abdi(diri kuring), jsb.
Salian ti éta aya ogé kecap Arab nu dianggap kasar ku Urang Sunda nepi ka katimbang kudu dilemeskeun, saperti: maksud(maksad), salamet(wilijeng), sunatan(sepitan), waktu(waktos), salat(netepan), jsb.
Lian ti basa Arab jeung basa Protugis téh, Basa Sunda ogé meunang pangaruh tina basa Walanda, Inggris, cina, Persi, Sangsakerta, Jawa, Kawi, jsb.

Rujukan

Basa